Eestis on majapidamiste laenukasvu kiire tempo tagajärjel tugevasti kerkinud ka võlatase - 2003. a III kvartalis võis võla suhe SKPsse ja kasutatavasse tulusse ulatuda hinnanguliselt  vastavalt 19 ja 32%ni (vt joonis 1). Kuigi Eesti majapidamiste võlgnevuse tase on mitmete arenenud riikidega võrreldes veel tagasihoidlik, on suhteliselt liberaalsed eluaseme- ja finantsturud tõstnud vastavad suhtarvud madalama tulutasemega ELi liikmesriikide oma lähedale (vt joonis 2) ning teiste liituvate riikide seas liidripositsioonile.